Loše društvo osvojilo New York, 6/7/02. - 2002-06-07
Neobičan i neuskladjen par, Anthony Hopkins i Chris Rock, igraju dvojicu agenata CIA-e koji treba da osujete nuklearnu zavjeru protiv S
Anthony Hopkins igra veterana CIA-e koji u najkraćem roku mora od sarkastičnog uličnog mangupa, igra ga Chris Rock, načiniti sofisticiranog špijuna koji će zamijeniti svog ubijenog brata blizanca. To je neophodno jer je ubijeni, kao tajni agent, započeo pregovore o veoma osjetljivom nuklearnom oružju koje se pojavilo na crnom tržištu. Film je režirao Joel Schumacher, reditelj koji stoji iza filmova Batman Zauvijek i Vrijeme za Ubijanje. Njegov najveći izazov u ovom filmu bio je kako da uspješno usaglasi urbanu sarkastičnu crnačku komiku Chrisa Rocka i odmjerenu majstorsku glumu oskarovca Anthony Hopkinsa. Obojica su veoma talentirani i briljantni, kao što znate, kaže Schumacher. U Chrisovom slučaju samo je trebalo da on shvati koliko je izvrstan kao karakterni glumac, a ne samo kao komičar. A Tony se brinuo kako će njihovi talenti uspjeti da se stope. Nije, medjutim, mnogo trebalo da se oni savršeno uklope. Chris voli da improvizira i to je uredu. Ali ako nemaš osnovu scene, ako ne znaš šta je napisamo, možeš da improviziraš koliko hoćeš - sve je samo gubljenje vremena. Ali, ako znaš svoju radnju, svoj tekst, onda možeš improvizirati. On je dobar u tome, a i ja sam nekako dobar u tome i volim da improviziram. Uvijek improviziram ...- iskren je Anthony Hopkins.